cyanic-selkie/wikianc huggingface dataset:
İsin
Tarixi
Eramızdan əvvəl üçüncü minilliyin sonunda elamlıların hakimiyyəti dövründə tənəzzülə uğrayan Üçüncü Ur sülaləsi dağıldığında, digər şəhər-dövlətlərin bunu doldurmağa çalışdıqları zaman hakimiyyətsizlik baş verdi. Ur sülaləsinin sonuncu padşahı İbbisinin Elam işğalçılarını qovmaq üçün lazım olan resursları və təşkilatlanmış hökuməti yox idi. Onun dövlət məmurlarından biri olan İşbierra Urdan Mesopotamiyanın cənubundakı başqa bir şəhər olan İsinə köçdü və orada hökmdar kimi özünü tanıtdı. İşbierranın il adlarından biri döyüşdə İbbisini məğlub etdi.
O, üçüncü Ur sülaləsinin bir hissəsi sayılmasa da, İşbierra, çox güman ki, onun hakimiyyətinə haqq qazandırmaq üçün bu sülalənin cəhdlərinin qarşısını almaq üçün bir sıra cəhdlər etdi. İşbierra krallığını genişləndirməkdə uğursuz oldu və Mesopotamiyadakı digər şəhər dövlətləri də yarandı. Eşnunna və Aşşur güclü mərkəzlərə çevrilirdi. Bununla belə, o, elamlıları Ur bölgəsindən dəf etməyi bacardı. Bu, İsin sülaləsinə mədəni əhəmiyyətli Ur, Uruk və Nippur şəhərləri üzərində nəzarəti təmin etdi.
100 ildən çox İsin çiçəkləndi. Məbədlər kimi iri tikili layihələrinin qalıqları tapılıb. Həmin dövrə aid bir çox kral fərmanları və qanun məcəllələri aşkar edilmişdir. Üçüncü Ur sülaləsinin mərkəzləşdirilmiş siyasi quruluşu davam etdirildi, İsin hökmdarları əyalətlərdə öz iradələrini həyata keçirmək üçün valilər və digər yerli məmurlar təyin etdilər. Fars körfəzinə gedən gəlirli ticarət yolları İsin üçün mühüm gəlir mənbəyi olaraq qalırdı.
İsinin bir krallıq olaraq parçalanması ilə bağlı dəqiq hadisələr məlum deyil, lakin bəzi sübutlar bir araya gətirilə bilər. Sənədlər göstərir ki, su mənbələrinə çıxış İsin üçün böyük problem yaradırdı. Larsa və Laqaş əyalətinin kral tərəfindən təyin edilmiş qubernatoru Qunqunumun Ur şəhərini ələ keçirməsi zamanı İsin daxili çevrilişə dözdü. Ur Körfəz ticarətinin əsas mərkəzi idi; beləliklə, bu hərəkət İsini iqtisadi cəhətdən tənəzzülə uğratdı. Bundan əlavə, Qunqunumun iki varisi Abisarixi və Sumuel (e.ə. 1905 və e.ə. 1894) hər ikisi Larsaya istiqamətini dəyişdirərək İsini kanallarından kəsməyə çalışdılar. Qısa bir müddətə Nippur da tənəzzülə uğradı. İsin heç vaxt yüksəlmədi. Təxminən eramızdan əvvəl 1860-cı ildə Enlilbani adlı kənar bir şəxs İşbierranın 150 ildən çox əvvəl qurduğu irsi sülaləni sonlandıraraq İsinin taxtını ələ keçirdi.
II minilliyin əvvəllərində birinci Babil sülaləsi hakimiyyətə gəldikdən və Larsanı ələ keçirdikdən sonra İsində çox əhəmiyyətli tikinti işləri aparıldı. Bu, orada tapılan lövhələrə əsasən, Hammurapinin oğlu Samsuilunanın hakimiyyətinin təxminən 27-ci ilinə aid edilən dağıntı ilə başa çatdı.
Daha sonra eramızdan əvvəl 1531-ci ildə Babil dağıdıldıqdan sonra onu ələ keçirən kassitlər, İsində yenidən tikinti işlərinə başladılar. Fəaliyyətin son əhəmiyyətli mərhələsi 2-ci minilliyin sonunda ikinci İsin sülaləsi dövründə, xüsusilə də kral Adadaplaiddina tərəfindən baş verdi.
Ən azı 256 hökmdar ilinin təxminən 75%-i tapılmışdır. İllərini sayan Bursindən başqa, əksəriyyəti standart formata malikdir. Bu il adları yeni lövhə birləşmələri ilə birləşərək Erraimitti və Enlilban arasında iki əlavə hökmdarın, Sumuabum və İkunpiista olduğunu göstərir. Sumuabumun hökmranlığı bir ildən az davam etdi.
Mədəniyyət və ədəbiyyati
thumb|Bursuenin silindr möhürü. Şəhər Mesopotamiya şəhərlərini birləşdirən bir sıra su yollarının bir hissəsi olan İsinnitum Kanalının üzərində yerləşirdi. İsinin himayədar tanrısı Nintinuqa (Qula) şəfa ilahəsi idi və orada ona məbəd tikilmişdir. İsin kralı Enlilbani Qulaya Enidubbi adlı məbədin, Sud üçün Edimqalanna adlı məbədin, Ninisina üçün Eurqira Məbədinin tikilməsi haqqında məlumat verdi, tanrı Ninbqal üçün də bir məbəd tikildi.
İşbierra öncəki III Ur dövründə çiçəklənən bir çox kultik təcrübəni davam etdirdi. O, hər il müqəddəs evlilik ritualını həyata keçirməyə davam edirdi. Bu ritual zamanı kral ölümcül Təmmuz rolunu oynadı və o, sevgi və müharibə ilahəsi İnannanı (həmçinin İştar kimi tanınır) təmsil edən bir kahinlə cinsi əlaqədə oldu. Bunun padşahın tanrılarla əlaqəsini gücləndirəcəyi və sonra bütün ölkəyə sabitlik və firavanlıq gətirəcəyi düşünülürdü.
İsin padşahları öz qızlarını Ur şəhərinin ay tanrısının rəsmi kahinləri təyin etmək adətini də davam etdirirdilər.
Dövrün ədəbiyyatı da İsin sülaləsinin ilk başladığı zaman III Ur ənənələri xətti ilə davam etmişdir. Məsələn, öncəki minillikdə başlayan janr olan kral ilahisi davam etdirildi. İsin hökmdarları üçün yazılmış bir çox kral ilahiləri urların mövzularını, quruluşunu və dilini əks etdirirdi. Bəzən ilahilər şah səsinin birinci şəxsində yazılırdı; başqa vaxtlar adi vətəndaşların padşahın qulağına (bəzən artıq ölmüş) yalvarışlar sözlərdə əks olunurdu.
Məhz bu dövrdə Şumer kral siyahısı bir çox öncəki mənbələrdən istifadə etsə də, son formasına çatdı. Siyahının tərtibi, görünür, İsin sülaləsinin özünə gətirib çıxarır ki, bu da ona xalqın şüurunda çox legitimlik verəcək, çünki sülalə daha əvvəl (bəzən əfsanəvi də olsa) padşahlarla əlaqələndirilmişdir.
Blindaj
thumb|300px|İkinci dünya müharibəsi dövründə istifadə edilən blindaj
Blindaj − artilleriya, mina, pulemyot atəşindən, o cümlədən kütləvi qırğın silahlarından qorunmaq üçün, həmçinin şəxsi heyətin istirahəti üçün nəzərdə tutulan müvəqqəti və ya daimi yeraltı istehkam tikilisi. Blindaj, düşmən tərəfindən görünməyən və ətrafı istehkam divarları ilə əhatələnmiş yerlərdə tikilməlidir. Müharibə dövrlərində blindajlardan qərargah, tibb məntəqəsi və s. kimi istifadə edilir. Həm Birinci Dünya müharibəsində, həm də İkinci dünya müharibəsində praktik olaraq bütün müdafiə rayonlarında blindajlardan istifadə olunurdu.
Blindaj adətən səngər sisteminin tərkibində tikilir və müşahidə mövqeyinə malik olmur. Blindaj taxta, dəmir-beton, daş və ya metal konstruksiyadan tikilir.
Çiçəkli (Gədəbəy)
Çiçəkli (əvvəlki adı: Arıqıran) — Azərbaycan Respublikasının Gədəbəy rayonunun inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Gədəbəy rayonunun Arıqıran kəndi Çiçəkli kəndi və müvafiq olaraq Arıqıran kənd Soveti Çiçəkli kənd Soveti adlandırılmışdır.
Əhalisi
2009-cu ilin siyahıyaalınmasına əsasən kənddə 118 nəfər əhali yaşayır.
Robert Morey
Robert Morey — ingilis hərbçisi və dövlət xadimi, mason və təbiətşünas, London Kral Cəmiyyətinin qurucularından biri və faktiki olaraq ilk prezidenti.
Həyatı
Robert Morey Şotland lord ailəsində anadan olmuşdur. Onun babası Robert Morey, atası Kreycidən olan ser Manqo Morey idir. Şahzadə Henri Uelsin şəxsi xidmətçisi, şair Devid Morey Robert Moreyın kiçik əmisi olmuşdur. Moreyın təhsili haqqında məlumatları mübahisəlidir. Bəzi tarixçilər onun Şotlandiyanın ən qədim universiteti olan Sent-Endryus Universitetini bitirdikdən sonra təhsilini Fransada davam etdirdiyini iddia edirlər, lakin bu məlumat dəqiq deyil.
Robert gənc yaşlarından təbiət elmlərinə maraq göstərdi. 1623-cü ildə o, Ser Jorc Brüsun rəhbərliyi altında, kömür mədəni olan, Fert-of-Fort körfəzində tikilmiş süni adaya baş çəkmişdir. Daha sonra şəxsi məktubunda Morey "istəklərini anlamaq və tənzimləmək" üçün araşdırmaya başladığı an kimi 1627-ci ili qeyd etmişdir.
Robert Morey hərbi texnika sahəsində savadlı mütəxəssis olduğuna görə 1640-cı ildə Şotlandiya ordusunun Kvartalmaster General rütbəsini almışdır. I Kral Çarlza qarşı üsyan edən Şotlandiya ilə İngiltərə arasında 1639–1640-cı illərdə Yepiskoplar müharibəsi zamanı Morey Nyukasl apon Tayn şəhərinin tutulmasında iştirak etmişdir.
1641-ci ildə Edinburq masonları Moreyı öz lojasına qəbul etmişdilər. Mərasim 20 may 1641-ci ildə baş tutmuşdur və Şotlandiya lojası tərəfindən yerinə yetirilməsinə baxmayaraq, Şotlandiya sərhədinin cənubunda keçirilmişdir. Bundan sonra Morey yazışmalarında müntəzəm olaraq mason simvolundan — pentaqramdan istifadə edirdi.
1643-cü ildə Rişelyenin ölümündən sonra Robert Morey Fransaya qayıdıb və Tuttlingen şəhərinin (indiki Almaniya) yaxınlığında əsir götürülmüşdür. 1645-ci ildə əsirlikdən azad edildikdən sonra, yəni Morey Ceyms Kempbellin ölümündən sonra onun yerinə Şotlandiya Qvardiyasının komandiri olmuşdur. Uels şahzadəsi, gələcək kral II Çarlzın tərəfdarı olan Morey, şahzadəni Şotlandiya kralı kimi tacqoyma mərasimi üçün Şotlandiyaya getməyə razı salmışdır. Tacqoyma mərasimi 1651-ci il yanvarın 1-də Skonda keçirilmişdir.
Bundan sonra II Karl ordusu ilə İngiltərəyə hücum eləmişdir, lakin 1651-ci ilin sentyabrında Vüster döyüşündə Kromvelin ordusuna məğlub olaraq Fransaya qaçmağa məcbur olmuşdur.
Şotlandiyada 1651-ci ildə Morey Lord Ədalət vəzifəsini tutmuşdur. 1652-ci ildə Robert I Lord Belkerres David Lindseyin qızı Sofiya Lindsi ilə evlənmişdir. Lakin 2 yanvar 1653-cü ildə doğuş zamanı Sofiya və uşağı ölmüşdülər.
1653-cü ildə Morey Şotlandiya üsyanına qoşulmuşdur, lakin Kromvel tərəfindən üsyan tezliklə yatırılandan sonra Morey 1654-cü ildə ölkəni tərk etmişdir. Robert Morey bir müddət Brüggedə, sonra 1659-cu ilə qədər Maastrixtdə yaşamışdır. Parisdə Robert Morey II Çarlz ilə görüşür və 1660-cı ildə Stüartların bərpasından sonra İngiltərəyə qayıdır və burada monarxın rəğbətini qazanır. Moreyin elm adamları və siyasətçilər arasında kifayət qədər dostları vardır: riyaziyyatçı Ceyms Qreqori, siyasətçi Samuel Pips, kimyaçı və mistik Tomas Voqan, şair Endryu Marvell, yazıçı Con Evelin və filosof Gilbert Burnet və s. Morey 28 noyabr 1660-cı ildə London Kral Cəmiyyətinin yaradıcılarından biri olmuşdur.
1661-ci ilin fevralında Robert Morey məxfi məsləhətçi və daha sonra Şotlandiya Məhkəməsinin Lord Auditoru vəzifəsini almışdır. II Çarlz Moreya kimyəvi təcrübələrlə məşğul olmaq üçün Uaytxoll sarayında yer ayırmışdır. Sonrakı illərdə Morey ictimai və elmi fəaliyyətdən uzaqlaşdı, yoxsullaşdı və öldüyü zaman dilənçi vəziyyətində idi. Kralın əmri ilə Vestminster Abbatlığının Şairlər guşəsində dəfn edilmişdir, məzarı bu günə qədər salamat qalmamışdır.
İndoneziya–Pakistan münasibətləri
Tarixi
İndoneziya İstiqlal müharibəsi zamanı Məhəmməd Əli Cinnah Britaniya Hindistanının ordusunda xidmət edən müsəlmman əsgərlərinə İndoneziyanı Hiderland kolonistlərinə qarşı mbarizəsində dəstəkləməyə çağırır. Nəticədə Britaniya Hindistanının ordusunda xidmət edən müsəlman 600 əsgər ordudan qaçaraq İndoneziyanın yardımına gəlir. Bu 600 əsgərdən 500 nəfəri şəhid olur, 100 nəfər isə Pakistana qayıdır. İndoneziya bu hadisə ilə əlaqədar olaraq ölkənin qızıl yubleyi zamanı İndoneziyanın müstəqilliyi uğrunda vuruşan əsgərləri və Pakistan dövlətinin banisi Məhəmməd Əli Cinnahı ali ordenlərlə təltif etmişdir.
İndoneziya ilə Pakistan arasında münasibətlər Pakistanın ikinci Prezidenti Eyyub xanın dönəmində dahada möhkəmlənir. 1965-ci ildə İkinci Hindistan-Pakistan müharibəsi zamanı İndoneziya Pakistana Andaman və Nikobar adalarını işğal etməklə hərbi yardım etmək təklifini verir. Burada hədəf hindliləri Kəşmirdəki döyüşlərdən yayındırmaq olur.
Hərbi əməkdaşlıq
Pakistan İndoneziya ilə müdafiə istiqamətində əməkdaşlıq haqqında müqavilə imzalamışdır. İndoneziyaya Çin və Pakistanın ortaq layihəsi olan JF-17 Thunder təyyarələrinin istehsalında iştirak etmək təklifi olunmuşdur. İndoneziya və Pakistan arasında hərbi təcrübələrin mübadiləsi və zabitlərin təlimi ilə bağlı anlaşmalar vardır.
Ticarət
İndoneziya və Pakistan arasında iki tərəfli ticarət dövriyyəsi 1 mlrd dollar təşkil edir. Pakistan İndoneziyaya dəniz məhsulları, tekstil, tibb avadanlıqları, çəltik, buğda və xalça ixrac edir. Əvəzində isə palma yağı alır.
Miqrasiya
Pakistanda 100 İndoneziyalı tələbə müxtəlif universitetlərdə təhsil alır. bundan əklavə indoneziyalı zabitlər təcrübələrini artırmaqdan ötrü pakistanın hərbi məktəblərində təlim keçirlər. İndoneziyadan Pakistana dini biliklər almaqdan ötrü gələn çoxlu sayda tələbə vardır.
Humanitar əməkdaşlıq
Pakistan 2014-cü ildə Hind okeanında baş vermiş zəlzələ və sunamidən sonra indoneziyaya unmanitar yardım etmişdir. İndoneziya isə 2010-cu ildə Pakistanda baş vermiş daşqın zamanı bu ölkəyə 15 ton tibbi və qida yardımı etmişdir. Umanitar yardımın ümumi dəyəri 1 mlyon ABŞ dolları olmuşdur.
İki tərəfli səfərlər
İndoneziyanın birinci qadın prezidenti Meqavati Sukarnoputri 2003-cü ilin dekabrında İslamabadda 3 günlük rəsmi səfərdə olmuşdur. 2005-ci ildə isə indoneziyanın keçmiş prezidenti Susilo Bambanq Yudhoyono Pakistanı ziyarət etmişdir. 2007-ci ilin yanvarında Pakistan Prezidenti Pərviz Müşərrəf İndoneziyanı ziyarət edərkən İndoneziya Prezidenti Susilo Bambanq Yudhoyoni ilə görüşmüşdür. 2010-cu ilin noyabrında Pakistan Xarici işlər Naziri Şax Mahmud Kureşi indoneziyada səfərdə olarkən həmkarı ilə tuicarət, terrorozm, Əfqanıstan və Yaxın Şərqdəki vəziyyətlə bağlı müzakirələr aparmışdır.
Parisdə partlayış (2019)
Partlayış
Partlayış hadisəsindən əvvəl yanğınsöndürənlər bir qaz sızıntısı barədə verilən məlumat əsasında çörək zavodunda tədqiqat aparırdılar. Partlayış ətraf tikililəri dağıdan və avtomobilləri işləksiz hala gətirən bir yanğına səbəb olmuşdur. Hadisə yerində olan mülki şəxslər partlayışın ətraf binalardakı insanların binalardan çıxa bilməməsinə və dağıntıların, eləcə də şüşə qırıntılarının küçəyə səpməsinə səbəb olduğunu bildiriblər.
Nəticə
Hadisə yerinə 200-dən çox yanğınsöndürən, Fransa Daxili İşlər Naziri Kristof Kastaner, Fransa Baş Naziri Eduard Filipp və Paris şəhərinin meri Ann İdalqo gəlmişdi.
NGC 1326
NGC 1326, Yeni Baş Kataloqda qeydə alınmış qalaktikadır. Göy üzündə Soba bürcü istiqamətində yerləşir. SB0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Ecazkar qadın
Ecazkar qadın — DC Comics tərəfindən nəşr edilən ABŞ komikslərində görünən uydurma superqəhrəman. Ədalət Liqasının təməl üzvlərindən olan Ecazkar qadın ilahə və amazonların səfiridir. Personaj ilk dəfə 8 oktyabr 1941-ci ildə "All Star Comics #8"-də debüt etmiş, 1 yanvar 1942-ci ildə ilk dəfə "Sensation Comics #1" üz qabığında təsvir edilmişdir. Vətəni olan Femiskira adasında Ecazkar qadının rəsmi titulu "Hippolitanın qızı, Femiskiralı Şahzadə Dayana"dır. İnsan cəmiyyətində yaşamağa başladıqdan sonra o, Dayana Prins adını götürür. Personaj həm də "Möhtəşəm Amazon", "Həqiqətin ruhu", "Femiskiranın çempionu", "Tanrı öldürən" və "Sevgi və müharibə ilahəsi" ləqəbləri ilə tanınır.
Ecazkar qadın ABŞ psixoloqu və yazıçısı Uilyam Molton Marston (təxəllüsü: Çarlz Molton) və rəssam Harri Corc Piter tərəfindən yaradılmışdır. Marstonun sevgilisi Oliv Birn və həyat yoldaşı Elizabet Hollvey Marston personaj üçün ilham mənbəyi olmuşlar. Marston erkən feministlərdən, xüsusilə Marqaret Senqer və onun "Qadın və yeni yarış" pyesindən təsirlənmişdir. Ecazkar qadın (Wonder Woman) başlığı DC Comics tərəfindən, 1986-cı il istisna olmaqla, fasiləsiz olaraq nəşr edilməkdədir.
Ecazkar qadının mənşə hekayəsinə əsasən o, anası Kraliça Hippolita tərəfindən gildən yaradılmış, Afrodita ona can vermiş, Yunan tanrıları isə superinsan gücləri hədiyyə etmişlər. Sonradan DC onun mənşəyini dəyişmişdir; yeni varianta görə Zevs və Hippolitanın qızı olan Ecazkar qadın xalası Antiopa və Menalippe tərəfindən böyüdülmüşdür.
1980-ci illərdə Ecazkar qadına əzələli görünüş bəxş edən rəssam Corc Perez onun amazon mənşəyini xüsusi vurğulamışdır. Ecazkar qadının uşaqlıqdan amazonlar tərəfindən məşq etdirilməsi onda ovçuluq və döyüş bacarıqlarının formalaşmasına səbəb olmuşdur. Ecazkar qadın, Həqiqət qamçısı, qırılmayan qolçaqlar və silah kimi istifadə etdiyi tiaradan ibarət silah cəbbəxanasına malikdir; köhnə hekayələrdə isə onun amazon texnologiyalarına əsaslanan bir neçə başqa silahları da vardır. Ecazkar qadın personajı İkinci Dünya müharibəsi dövründə yaradılmışdır; ilkin olaraq personaj Berlin-Roma-Tokio oxunda, həmçinin rəngarəng supercanilərlə döyüşdə təsvir edilirdi, lakin tədricən onun hekayələrində Yunan mifologiyasından olan personajlar, tanrılar və bədheybətlərə daha çox diqqət yetirilməyə başlayır. Əksər hekayələrdə Ecazkar qadının özünü xilas etməsindən bəhs edilir ki, bu da 1940-cı illərin komikslərində geniş yayılmış "çətin vəziyyətdə olan xanım" stereotipini qırırdı. Debütündən keçən dövr ərzində Ecazkar qadın amazonları məhv etməyə çalışan çoxsaylı düşmən ordusu toplamışdır ki, onların da arasına Ares, Leopard, Həkim Zəhər, Həkim Psixo, Sirseya, Giqanta, daha sonradan isə Veronika Keyl və Först-born daxil olmuşlar. Ecazkar qadın həm də tez-tez Ədalət Cəmiyyəti (1941-ci ildən etibarən) və Ədalət Liqasına (1960-cı ildən etibarən) həsr olunmuş komiks kitablarında görünür.
Müxtəlif medialara uyğunlaşdırıldığına görə, personaj populyar mədəniyyətin ən məşhur fiqurlarından biridir. 1971-ci ildə Qloriya Steynem personajı "Ms." Jurnalının üz qabığına yerləşdirmişdir; 1975–1979-cu illərdə yayımlanmış və Linda Karterin "Ecazkar qadın" teleserialının əsas qəhrəmanı olan personaj, həm də "Super dostlar" və "Ədalət Liqası" animasiya seriallarında iştirak etmişdir. Karterin iştirakı ilə personaj izləyicilərə təqdim edildikdən sonra, personaj müxtəlif oyuncaqlar və digər merçendayzinq məhsullarında təmsil olunmağa başlamış, 2009-cu ildə ona DC tərəfindən çəkilmiş və Keri Rasselin rol aldığı cizgi filmi həsr edilmişdir. Ecazkar qadını televiziyaya qaytarmağa çalışan NBC telekanalı 2011-ci ildə TV pilotu sifariş etmiş, bunun ardınca The CW telekanalı uğursuz layihə başlatmağa çalışmışdır. DC Genişləndirilmiş Kainatında Ecazkar qadın personajını Qal Qadot canlandırır. Qal Qadotun ifasında Ecazkar qadın ilk dəfə 2016-cı ildə "Betmen Supermenə qarşı: Ədalətin şəfəqi" filmində görünmüş, daha sonra ekranlaşdırılmış "Leqo film" personajın 75 illik tarixində ikinci animasiya filmi olmuşdur. 2 iyun 2017-ci ildə personaja həsr olunmuş ilk layv-ekşn filmi olan "Ecazkar qadın" təqdim edilmişdir.
Yaradılması
180px|thumb|right|Ecazkar qadın ilk dəfə "Sensation Comics #1" nəşrinin üz qabığında debüt etmişdir. 25 oktyabr 1940-cı ildə Uilyam Molton Marston "Family Circle" jurnalına verdiyi müsahibədə komiks kitablarının böyük potensialını müzakirə edir. Bu müsahibə komiks naşiri Maks Geynsin diqqətini cəlb edir və o, Marstonu sonradan DC Comics adı altında birləşən National Periodicals və All-American Publications üçün təhsil məsləhətçisi vəzifəsinə təyin edir. Marston çoxdan yeni superqəhrəman yaratmağı arzulayırdı; Marstonun həyat yoldaşı Elizabet yeni qəhrəmanın qadın olmasını təklif edirdi.
O zaman artıq poliqrafı kəşf etmiş alim kimi məşhur olan Uilyam Molton Marston kobud güc və ya silahla deyil, sevginin gücü ilə qalib gələn superqəhrəman yaratmaq arzusunda idi. Marston ideyasını Geynsə deyir. Bundan sonra, ideyaları üzərində ciddi çalışan Marston Ecazkar qadını yaradır. O, personajı həmin dövrün qeyri-ənənəvi azad qadını kimi təqdim edir. Ecazkar qadının qolçaqlarını isə o, həmin dövrdə cütlüklə (Marstonlarla) poliamor münasibətdə olan və birlikdə yaşayan Oliv Birnin qolbaqlarından ilhamlanaraq çəkir. Marstonun imzası ilə Ecazkar qadın "All Star Comics #8"-də (üz qabığı tarixi dekabr/yanvar 1941/1942, çıxarılıb: oktyabr 1941) debüt edir.
Marstonun kəşf etdiyi qan təzyiqini ölçən sistolik aparat poliqrafın (yalan detektoru) kəşfində həlledici rol oynamışdı. Marstonun poliqrafla keçirdiyi təcrübələr göstərir ki, müəyyən hallarda qadınlar kişilərdən daha dürüst olurlar və bu onların daha effektiv işləməsinə imkan verir.
Marston Ecazkar qadını, cəmiyyəti idarə etməli olan (onun fikrincə) ideal sevgi lideri kimi dizayn etmişdi.
"Ecazkar qadın, mənim fikrimcə, dünyanı idarə etməli olan yeni qadın tipinin psixoloji təbliğatıdır" Marston yazır. "The American Scholar" jurnalının 1943-cü il nömrəsində Marston qeyd edir:
Marston bondaj və submissiyanı "dəyərli alicənab təcrübə" kimi təqdim edir. Marston, Ecazkar qadının "Afrodita qanunu" ilə bağlı zəifliyindən yazaraq, onu "İtaət qolçaqları" ilə əlaqələndirir. Lakin, onun yaradıcılığı və ideyaları ilə bağlı hər şey aydın şəkildə izah edilmədiyindən vaxt keçdikcə bu fikirlər yazıçılar arasında fikir qarışıqlıqlarına səbəb olmuşdur. 180px|thumb|right|Ecazkar qadına həsr edilmiş ilk müstəqil komiks xətti olan "Ecazkar qadın#1" nəşrinin üz qabığı, 1942.
Qızıl dövr
Bu dövrdə Ecazkar qadın komanda katibəsi kimi Amerikanın Ədalət Cəmiyyətinə qoşulur.
Gümüş dövr
Gümüş dövründə, Robert Kanigerin yazıçılığı ilə digər bir çox personajlar kimi Ecazkar qadının da mənşə hekayəsi dəyişdirilir. Yeni mənşə hekayəsi personajın ellin və yunan mənşəyini gücləndirir: hər bir tanrının xeyir-duasını alan Dayana "Afrodita kimi gözəl, Afina kimi müdrik, Herakl kimi güclü və Hermes kimi sürətli" oldu.
1960-cı illərin sonunda Mayk Sekovskinin rəhbərliyi altında Ecazkar qadın insanların dünyasında qalmaq üçün amazonların aləmindəki səlahiyyətlərindən imtina edir. Ecazkar qadın Dayana Prins ləqəbindən istifadə etməyə başlayır. O, İ Çinq adlı köməkçi götürür və ondan döyüş sənəti, həmçinin silah istifadə etməyi öyrənir. Gücləri ilə yanaşı döyüş sənətini də istifadə edən Dayana casus hekayələrindən mifologiyaya kimi müxtəlif macəra hekayələrində iştirak edir. Onun hekayələrinin bu mərhələsi Böyük Britaniya casus trilleri "Qisasçılar"da Dayana Riqq tərəfindən canlandırılmış "Emma Pil" obrazına təsir etmişdir.
Bürünc dövr
1970-ci illərin əvvəllərində personaj öz köklərinə qaytarılaraq İkinci Dünya müharibəsi dövrü və Amerikanın Ədalət Cəmiyyəti komandası ilə işləməyə başlayır. Lakin bu, ehtimal ki, həmin dövrdə yayımlanan teleserialın məşhurluğu ilə bağlı idi, belə ki, serialda hadisələr İkinci Dünya müharibəsindən 1970-ci illərə keçirildikdən sonra, komikslərdə də hadisələrin dövrü yenidən dəyişdirilir.
Yeni dövrün başlaması ilə DC prezidenti Canet Xan Ecazkar qadının xarici görünüşünü təkmilləşdirməyi tapşırır. DC-nin 1977-ci ildə qəbul edilmiş loqosunun müəllifi olan rəssam Milton Qleyzer stilləşdirilmiş "WW" loqosunu dizayn edir, personajın korsajındakı qartalı əvəz edən bu loqo 1982-ci ildə təqdim edilir. Studiya hüsn-xəttçisi Todd Kleyn tərəfindən təqdim edilmiş, bir aylıq hüquqa malik loqo bir il yarım tətbiq edildikdən sonra Qleyzer studiyasının loqosu ilə əvəzlənir. 1985-ci ildə satışların aşağı düşməsindən sonra, Cerri Konvey tərəfindən yazılmış və Stiv Trevorun Ecazkar qadınla evlənməsini təsvir edən #329-cu buraxılışdan (fevral, 1986) sonra nəşr dayandırılır.
"Sonsuz dünyalarda böhran" krossoveri əsas DC personajlarının qırılmaz qarşılıqlı xəttini qaydaya salmaq üçün yazılmış, beləliklə Stiv Trevor və Ecazkar qadının Earth-Two kainatından gəlməsi bildirilmişdir ki, bununla da onların bütün keçmiş hekayə və uğurları silinmiş, beləliklə Ecazkar qadın prioritetə çevrilmişdir.
Müasir dövr
200px|thumb|left|Ecazkar qadın, IV cild, #47 Harley's Little Black Book hekayə xəttində [[Harli Kuinin Ecazkar qadını öpməsi.]] 1985-ci ilin "Sonsuz dünyalarda böhran" seriyasından sonra Corc Peres, Len Veyn və Qreq Potter personajın mənşə hekayəsini yenidən yazaraq onu Femiskiranın xarici dünyaya sülh gətirmək üçün göndərilmiş emissarı və səfiri kimi təsvir edirlər. Peres Ecazkar qadının mənşə hekayəsinə, eləcə də digər hekayələrinə Qədim Yunan mifologiyasından bir çox tanrılar və digər personajları əlavə edir. Onun təqdim etdiyi personaj gildən yaranma hekayəsini geniş təqdim etdiyinə görə, Ecazkar qadının müasir hekayələrinin əsasında durmuşdur. Təqdimat tənqidçilər və oxucular tərəfindən müsbət qarşılanmışdır.
2010-cu ilin avqustunda (nəşr #600) Maykl Strajinski seriyanın yenidən yayılmasını öhdəsinə götürərək, Ecazkar qadının alternativ xronologiyasını təqdim etdi: həmin xronologiyada Cənnət adası tanrılar tərəfindən dağıdılmış, amazonlar isə dünyanın müxtəlif yerlərinə səpələnmişdirlər. Həmin xronologiyada Dayana Nyu-Yorkda böyümüş yetimdir. Bütün dünya Ecazkar qadının kimliyini və qəhrəmanlıqlarını unudub, o özü isə yaxşı xatırlamadığı keçmiş həyatını bərpa etməyə çalışır. Ölüm ilahəsi Morriqan Ecazkar qadının əsas düşməni kimi çıxış edir. Bu versiyada Ecazkar qadın Cim Li tərəfindən dizayn edilmiş yeni kostyumda təqdim olunur. Strajinski süjeti müəyyən edir və #605 nömrəyə kimi hekayələri yazmağa davam edir; daha sonra, #614 nömrəyə kimi Ecazkar qadın hekayələri yazıçı Fil Hester tərəfindən davam etdirilir.
Mənşə
"All Star Comics #8"-də debüt edən Dayana böyük okeanın ortasında yerləşən və insanlardan gizlədilmiş Femiskira adasında amazonlar adlı qadınlar tayfası ilə birgə yaşayır. Kapitan Stiv Trevorun təyyarəsi Femiskira üzərində qəzaya uğrayır və Dayana yaralı və huşsuz olan Trevoru xilas edir. Sağalması üçün ona qulluq edən Dayana sonradan Stivə aşiq olur. Dayananın anası kraliça Hippolita amazonlar arasında müsabiqə keçirərək onlardan kimin daha güclü olduğunu müəyyənləşdirməyə çalışır. Qalibin Stiv Trevoru insanların dünyasına qaytaracağı və ədalət üçün mübarizə aparacağı qeyd edilir. Hippolita Dayanaya müsabiqədə iştirakı qadağan etsə də, o, üzünə maska taxıb kimliyini gizlədərək müsabiqəyə qatılır. Müsabiqənin qalibi olduqdan sonra Dayana kimliyini açıqlayaraq Hippolitanı təəccübləndirir. Kraliça qızını insanların dünyasına yola salmağa məcbur olur. Anası Dayananın yeni Ecazkar qadın roluna uyğun olaraq hazırladığı geyim və silahları ona bağışlayır.
Qızıl dövr
İlk dəfə ABŞ-yə gələn Ecazkar qadın orduda tibb bacısı kimi xidmətə başlayır. Dayana öyrənir ki, tibb bacılarından biri Cənubi Amerikada yaşayan həyat yoldaşının yanına getmək istəsə də, maddi çatışmazlığa görə arzusunu həyata keçirə bilmir. Dayana isə yaralı Stiv Trevora qulluq etmək üçün tibb bacısı kimliyinə ehtiyac duyur. Buna görə də, tibb bacısının maddi ehtiyacını qarşılayaraq əvəzində onun adını istifadə edir. Beləliklə Ecazkar qadın insanlar aləmində Dayana Prins adı ilə tanınmağa başlayır. Elə bu adla da orduda tibb bacısı kimi xidmət edir.
Bundan sonra Ecazkar qadının başına çoxlu macəralar gəlir və onların əksərində Stiv Trevor Dayananı tək qoymur. Bu dövrdə personajın ən çox toqquşduğu düşmənlər baronessa Pol von Günterin rəhbərlik etdiyi nasist hərbi birləşmələri, Mars kimi qəddar tanrılar və yarımtanrılar, Hiyləgər qraf, həmçinin Hipnota, Həkim Psixo və Çita kimi rəngarəng personajlar olmuşlar.
Gümüş dövrü
Gümüş dövründə Ecazkar qadının hekayəsi bəzi dəyişikliklərə məruz qalır. Onun İkinci Dünya müharibəsi ilə əlaqəli olan mənşə hekayəsi dəyişdirilir, güclərini tanrıların "gözəl Afrodita, müdrik Afina, güclü Herkules və sürətli Hermes" epitetlərinə uyğun olaraq xeyir-dua nəticəsində əldə etməsi göstərilir. Ecazkar qız və Ecazkar Totun ilkin nəzəriyyəsi də bu dövrdə meydana çıxır.
"Wonder Woman (vol. 1) #179" (noyabr, 1968) buraxılışında göstərilir ki, Dayana insanlar aləmində qala bilmək üçün super gücləri, titulu və kostyumundan imtina edərək anasına qaytarır. Bunun səbəbi o idi ki, bütün amazonlar digər ölçüyə keçirlər, Dayana isə səhvən mühakimə edilən Stivə kömək etmək üçün onlara qoşula bilmir. Bundan sonra Dayana Ecazkar qadın adını daşımır, əlbəyaxa döyüş üzrə ustad olan İ-Çinqdən dərs aldıqdan sonra supergüclərə malik olmayan Dayana Prins adı ilə cinayətkarlığa qarşı mübarizə aparır. Həmin dövrdə Dayana həm də dəbli geyimlər mağazası açır və kambinzonlar geyinir. Həmin dövrdə #202-ci nömrədən balayaraq ssenari yazılmasını Samuel Delani öhdəsinə götürür. Dealani əvvəlcə altı nömrədən ibrət süjet xətti yazmağı planlaşdırsa da, Ecazkar qadının güclərini və ənənəvi geyimini itirməsindən təəsüflənən Gloriya Steynemin tənqidindən sonra işdən azad edilmişdir.
Bürünc dövrü
"Wonder Woman Vol 1" #204-də gücləri, geyimi və Ecazkar qadın adı Dayanaya qaytarılır. Həmin nəşrdəcə İ-Çinq dəli snayperçi tərəfindən öldürülür. Daha sonra Dayana bacısı Nubiya ilə qarşılaşır. Hippolita Nubiyanı qara gildən hazırladığından o qaradərili olmuşdur.. Nubiya özünü "Üzən adanın Ecazkar qadını" elan edir və Dayananı duelə çağırır, döyüş heç-heçə başa çatır. Sonradan Nubiya da Dayananın macəralarında iştirak edir.
I cildin son nömrəsində Dayana və Stiv bir-birlərinə olan sevgini etiraf edir və evlənirlər.
Sonsuz Dünyalarda Böhran
"Sonsuz Dünyalarda Böhran" komiks xəttindən sonra DC Kainatının bütün hekayələri əsaslı şəkildə dəyişdirilir. Ecazkar qadının mənşəhi və hekayələri də əhəmiyyətli dərəcədə dəyişdirilmişdir. Bundan sonra Femiskiranın (Cənnət adasının yeni adı) insanlar dünyasında emissarı və səfiri olan Ecazkar qadının əsas vəzifəsi insanlar dünyasına sülh gətirməkdir. Bu dəfə Ecazkar qadının mənşə hekayəsində Yunan mifologiyasından olan müxtəlif tanrılar və ideyalar birləşdirilmişdi. Uşağı olmasını arzulayan Hippolita Femiskira sahillərinin gilindən qız fiquru hazırlamış, yunan tanrılar isə ona can vermişdilər. Xeyir-dua ilə bərabər tanrıların hər biri ona bir bacarıq vermişlər: Afrodita gözəllik, Demetra güc, Afina zəka, Hermes sürət və uçma bacarığı, Artemida ovçu baxışı və heyvanlarla ünsiyyət imkanı, Hestiya odla bacılıq və həqiqəti duyma bacarığı bəxş etmişdir. Dyananın döyüş metodları da dəyişdirilərək Supermen və Betmenin ən yaxşı döyüş bacarıqları əsasında yeni döyüş metodu formalaşdırılmış, həmçinin ehtiyac olacağı halda Ecazkar qadına cinayətkarı öldürmək imkanı verilmişdir. Personajın əvvəlki tarixçələri və o cümlədən Stiv Trevorla olan evliliyi ləğv edilmişdir. Trevor Dayanadan yaşca böyük olan bir kişi kimi təqdim edilmiş və sonradan Etta Kendi ilə evlənmişdir.
Tanrıların müharibəsi
"Wonder Woman Vol 2" #50-də bütün dünyaya özlərini bəyan edən amazonlar "Wonder Woman Vol 2" #51-də silsilə qətllər və müxtəlif artefaktların oğurlanmasında günahlandırılırlar. Amazonlar nəzarət altına götürülürlər, kraliça Hippolitanı tapmaq olmur, General Yedziniak isə Femiskiraya hücum edilməyə məcbur edilir. Bu hadisələr "Tanrıların müharibəsi" adlanan hadisələrin baş verməsinə gətirib çıxarır. Cadugər Serseya amazonlar tərəfindən törədilmiş qətllər və oğurluqların şahidi olduğunu bildirir, daha sonra isə Dayananı məhv edərək gilə döndərir. Sonradan Ecazkar qadın həyata qaytarılır, Donna Troyun köməkliyi ilə Serseya birdəfəlik məğlub edilir. Lakin, sonradan Serseya başqa cilddə geri qayıdır.
Hippolita və amazonlar demonik paralel dünyanın tələsinə düşdükdə, kraliça Ecazkar qadının ölümü haqqında görüntülər almağa başlayır. Qızının ölümündən qorxuya düşən Hippolita Dayananın daha Ecazkar qadın olmayacağı haqqında şayiə yayır, yeni Ecazkar qadının kim olacağını müəyyənləşdirmək üçün müsabiqə təşkil edir və beləliklə qızının mümkün taleyini dəyişdirməyə çalışır. Müsabiqənin finalına Dayana və Artemida qalır, Hippolitanın kiçik cadusu ilə Artemida qalib gəlir və Ecazkar qadın adının yeni daşıyıcısı olur. Artemida rəsmən Ecazkar qadın adının yeni daşıyıcısı olsa da, Dayana başqa kostyumda və öz gücü ilə cinayətkarlığa qarşı mübarizəsini davam etdirir. Sonradan Bəyaz sehrbazla döyüş zamanı Artemida həlak olur, beləliklə Hippolitanın Ecazkar qadının ölməsi ilə bağlı görməsi gerçəkləşir, lakin ölən Dayana olmur. Artemidanın son dəqiqələrində onun duel təklifini qəbul edən Dayana yenidən Ecazkar qadın adına sahib olur. Arteemida isə sonradan Rekviyem kimi geri qayıdır. Artemidanın ölümündən əvvəl Hippolita Dayanaya gördükləri haqqında danışır, bu anası ilə onun münasibətlərinin pozulmasına səbəb olur, Dayana onu xilas etmək üçün anasının amazonlardan birini qurban verməsini bağışlaya bilmir.
Dayananı döyüşə cəlb edən demon Neron onu öldürməyə nail olur. Olimp tanrıları ona ölümsüzlük və Həqiqət tanrısı rolunu təqdim edirlər, Dayana Olimp dağında yaşamağa başlayır; həmin dövrdə Ecazkar qadın rolunu Dayananın anası Hippolita yerinə yetirir. "Wonder Woman Vol 2" #136-da Dayana yerdəki insanların insanlarını müşahidə edib özünü saxlaya bilmədiyinə görə Olimpdən qovulur. Təcili olaraq Ecazkar qadın kimi roluna qayıtmaq istəyən Dayana ABŞ-də yaşamağa alışmış anasının müqaviməti ilə üzləşir. Hippolita qalaktikalar arası müharibədə öldüyünə görə onlar arasında döyüş baş vermir. Femiskira müharibə zamanı dağıdılır, lakin üzən adalar kimi bərpa edilir. Sonradan "Wonder Woman Vol 3" #8-də Serseya Hippolitanı dirildir.
OMAC layihəsi
"Sonsuz Böhran" hadisələrinə gətirib çıxaran hadisələrdən biri də "Wonder Woman (vol. 2)" #219-da Ecazkar qadının Supermenin şüurunu nəzarəti altına almış cani Maksvell Lordu öldürməsi olmuşdur. Maksvell Supermenin süşruna təsir edərək onu Betmeni öldürməyə məcbur edirdi. Ecazkar qadın Supermeni dayandırmağa çalışır, Lord isə (Ecazkar qadının şüuruna təsir edə bilmir) Supermenə təsir edərək Ecazkar qadının onun gözünə Luis Leyni öldürməyə çalışan Dumsdey kimi görünməsini təşkil edir. Bu zaman Supermen və Ecazkaq qadın arasında ölümcül döyüş baş verir. Supermenin boğazını tiarası ilə kəsərək vaxt qazanan Ecazkar qadın Lordu Həqiqət qamçısı ilə tutaraq Supermeni necə xilas etməyi soruşur. Qamçının təsiri ilə həqiqəti söyləməyə məcbur olan Lord yeganə yolun onun öldürülməsi olduğunu bildirir. Bundan sonra çıxış yolu qalmayan Ecazkar qadın Maksvell Lordu öldürür və Supermeni onun nəzarətindən azad edir. Bütün bu hadisələr onun xəbəri olmadan Qardaş gözü tərəfindən dünyünın bütün telekanallarında nümayiş etdirilir. İzləyicilər tam olaraq nə baş verdiyini başa düşmürlər və yalnız Ecazkar qadının Ədalət Liqası köməkçilərindən birini öldürdüyünü görürlər. Ecazkar qdın Supermen və Betmeni xilas etməyə çalışsa da, onun hərəkətləri silahdaşları ilə qarşıdurmaya səbəb olur və dostlarının gözümdə Ecazkar qadını soyuqqanlı qatilə çevirir.
Bir il sonra
"Sonsuz Böhran"ın sonunda Ecazkar qadın bir müddət kostyumlu superqəhrəman şəxsiyyətindən uzaqlaşır. Bu dövrdə yenidən Dayana Prins adını istifadə etməyə başlayan Dayana Metainsanlarla iş üzrə Departamentdə işləməyə başlayır. Yeni Ecazkar qadın olan Donna Troy Dayananın düşmənləri tərəfindən ələ keçirilir. Bacısını xilas etməyə çalışan Dayana Serseya və Herkuleslə qarşılaşır. Düşmənlərini məğlub edən Dayana Donna Troyu xilas edir və yenidən Ecazkar qadın adını daşımağa balayır. Serseya Dayananı cadulayır və adi insan formasında olduğu vaxt o, super insan güclərindən istifadə edə bilmir, yalnız Ecazkar qadın kimi həmin gücləri özünə qaytarır.
Dairə
#600-cü nömrədə Ecazkar qadının Tanrılar tərəfindən yaradılmş əlavə hekayə xətti təqdim edilir: birada Femiskira dağıdılmış, amazonlar isə dünyanın müxtəlif hissələrinə səpələnmişdilər. Bu reallıqda yetim olan Dayana Nyu-Yorkda tək böyüyür və öz gücləri ilə problemlərini həll etməyə çalışır. Bütün dünya Ecazkar qadının varlığını unutmuşdur, o, özünün belə xatırlamadığı reallığı bərpa etməyə çalışır. Dayananın Ecazkar qadın kimi yaşadığı keçmiş və başına gələn macəralar yadından çıxmışdır, o keçmişini hissələrlə xatırlayır və bacarıqların bərpa etməyə çalışır. Ölüm ilahələrinin Morriqan adlı triosu Ecazkar qadının əsas düşməni kimi çıxış edir. Dayana uğurla qəddar ilahələrin tələsindən xilas olaraq hadisələri əvvəlki vəziyyətə qaytarmağa müvafiq olur.
The New 52
2011-ci ilin sentyabrında DC Comics bütün əvvəlki hekayə xəttlərini yeniləyərək "The New 52" hadisələrinin nəşrinə başlayır. Digər mühüm dəyişikliklərlə yanaşı Ecazkar qadın indi köhnə paltarını xatırladan yeni paltar dəstində təsvir edilir, həmçinin yeni mənşə ekayəsinə malikdir. Bu yeni hekayə xəttində Dayana gildən hazırlanmış və tanrılar tərəfindən canlandırılm insan deyil. O, kraliça Hippolita və Zevsin övladı, yarımilahə kimi təqdim edilir. Onun orijinal mənşə hekayəsi isə belə izah edilir ki, Hippolita Dayananı Heranın qəzəbindən qorumaq üçün onun mənşəyi ilə bağlı yalan demişdir. Bu hekayə xəttində Dayana yeni "Müharibə tanrısı" titulu və rolunu götürür.
Yunan xəbər tanrısı Hermes Ecazkar qadının qəzəbli olan və körpəyə zərər yetirməyə çalışan Heradan müdafiəsini Zevsdən hamilə olan Zola adlı gənc xanıma həvalə edir. Ecazkar qadının yeni düşməni olan təbaşir kimi ağ dərili ilahə Strifenin (Böhrandan sonrakı dövrdə Ecazkar qadına qarşı mübarizə aparmış qarşıdurma ilahəsi Erisin yenilənmiş versiyası) meydana çıxmasından sonra Dayana Hippolita və Zevsin övladı olmasını öyrənir və valideynlərinin ciddi qarşıdurmadan sonra bir araya gəlməsindən xəbər tutur. Hippolita Dayananın əvvəlki mənşə hekayəəsinin yalan olmasını, onu, Zevsin bir neçə qanunsuz övladını oblayaraq öldürmüş Heranın qəzəbindən qorumaq üçün bu hekayəni uydurduğunu bildirir.
Ecazkaq qadının tanış olduğu yarı-qardaşı Lennoks Sendsmark mərmərə bənzər canlı daşa çevrilə bilir, ölümündən bir qədər əvvəl isə o, Ecazkar qızın (Kassi Sendsmark) atası olduğunu etiraf edir. Onun qatili olan Zevsin böyük varisi İlk doğulmuş "The New 52" seriyasında Ecazkar qadının ilk böyük supercani düşməni olur. 220px|thumb|right|Ədalət Liqası, II cild, #12-nin üz qabığında [[Supermen və Ecazkar qadının öpüşməsi; Rəsam: Cim Li.]] Hekayədə daha sonra, əsas fikir #6-cı nömrənin sonunda Zolanı oğurlayaraq cəhənnəmmdə gizlədən Aidin məğlub edilməsi üzərində cəmlənir. Amazonların oğlan övladları təqdim edilirlər, Dayana qardaşlarının necə dünyaya gəlməsini müəyyən etmək istəyərkən, amazonların dənizçiləri cəlb edərək onlardan hamilə qaldıqlarını və sonra onları öldürdüklərini öyrənir. Doqquz ay sonra doğulan qız uşaqları yüksək qiymətləndirilərək amazon tayfasına qəbul edilsələr də, oğlan uşaqlarından imtina edilirdi. Oğlan uşaqlarını ölümdən xilas etmək üçün Hefest amazonlara silah verir, əvəzində isə uşaqları onlardan alır.
Zolanı Aresin əlindən xilas etdikdən sonra, Ecazkar qadın onu Apollonun əlindən xilas etməyə çalışır. Belə ki, deyimə görə, Zevsin övladlarından biri Apollonun məhvinə səbəb olacaq, Apollon isə həmin uşağın Zolanın övladı olmasını düşünür. Hermesin atdığı lələyin ona toxunmasından sonra Ecazkar qadın uçma bacarığı qazanır, Hermes isə Zolanın övladını qaçıraraq Demetraya verir. Jurnalın qaranlıq tonlarda olan son səhifəsində qardan qalxan bir adamın dəbilqə götürərək yoxa çıxması göstərilir. Sonradan bəlli olur ki, bu adam Zevsin İlk doğulmuş adı ilə məlum olan oğludur. O, Olimp eləcə də digər dünyaları idarə etmək, həmçinin Dayana ilə evlənmək istəyir.
Sentyabrda çıxarılmış #0 nömrəli jurnalda Dayananın körpəliyi, həmçinin indi daha çox Müharibə adı ilə qeyd edilən müharibə tanrıssı Aresin himayəsi altında böyüməsindən bəhs edilir. Gümüş dövrünə aid tipik komiks nəqli formasında yazılmış nömrədə Dayananın uşaqlıq illəri diqqət mərkəzində saxlanır. Ares Dayananı xüsusi və böyük potensiala malik qız hesab etdiyindən onu şəxsən məşq etdirir. Dayana Aresdən mərhəmətin nə olmasını öyrənir. Bu, sonradan onun Aresin tapşırığını yerinə yetirməyərək Minotavrı öldürməkdən imtina etməsinə səbəb olur; bundan sonra Müharibənin gözündə o, kifayət qədər layiqli olmur. Sonradan Zevsin oğlu İlk doğulmuşla münaqişə zamanı Dayana Aresi öldürür və özü Müharibə tanrısı olur. Sonradan Dayana amazonlar arasında həm döyüşçü kraliça, həm də Müharibə tanrısı kimi tanınır. Azzarellonun seriyasının sonunda Ecazkar qadın İlk doğulmuşu öldürə bilir.
"The New 52" seriyasının tərkib hissəsi olaraq 2011-ci ildə nəşr edilmiş, Ceff Cons tərəfindən yazılmış və Cim Li tərəfindən çəkilmiş "Ədalət Liqası" jurnalında əsas qəhrəmanlardan biri kimi təsvir edilir. 2012-ci ilin avqustunda yayımlanmış "Justice League Vol 2" #12-də Ecazkar qadın Supermenlə öpüşür. 2013-cü ildə DC-nin təqdim etdiyi "Superman/Wonder Woman" seriyasında əsas diqqət onların ikisinin birlikdə mübarizə aparması və superçütlük kimi romantic əlaqələrinə yönləndirilir.
"Convergence" hadisələrindən sonra Ecazkar qadının kostyumu yenidən dəyişdirilir. O, Ecazkar qadının doppelqangeri kimi təqdim edilən Donna Troyla üzləşməli olur.
Earth 2
"The New 52" seriyasının "Earth 2" versiyası "Earth 2" #1 jurnalı ilə 2012-ci ildə təqdim edilmişdir. Həmin jurnalda "Earth 2" Ecazkar qadını xatirələr vasitəsiylə təqdim edilir. Ecazkar qadın Supermen və Betmenlə birlikdə beş il əvvəl Apkalips planetindən olan yadellilərə qarşı döyüşdə ölür. Bu Ecazkar qadın yunan yox, Qədim Roma tanrılarına ibadət edirdi, həmin tanrılar isə döyüşdə ölür. "Earth 2" Ecazkar qadınının erkən versiyası Apokalipslilərin hücumlarından əvvəl "Batman/Superman" komiks kitabında peqasus çaparkən təsvir edilir.
"Earth 2" #8-də (2013) Ecazkar qadının qızı Fyuri təqdim edilir. O, apokalpsli cani Steppenvolfa sədaqət göstərir.
Con Mott
Con Reley Mott — yevangelist və Dünya Xristian Tələbələr Birliyi(YMCA) və Dünya Tələbə Xristian Federasiyasının (WSCF) rəhbəri.
Ecazkar qadın
DC Rebirth
Darksayd müharibəsindən sonra Ecazkar qadın ölüm ayağında olan Mirina Blekə danışır ki, Hippolita Dayananı doğarkən əkiz uşaqlar dünyaya gətirmişdir. Bu uşağın inanılmaz gücə malik Ceyson adlı oğlan olduğu qeyd edilir. Ecazkar qadın qarşısına onu tapmaq məqsədi qoyur. Həmin vaxt o, öz mənşəyi ilə bağlı həqiqətləri də üzə çıxarmağa çalışır, lakin keçmişi ilə bağlı iki versiya – Fleşpoint və "New 52" versiyalarını xatırlayır. O, Femiskiranı və amazonları tapa bilmir, Həqiqət qamçısı isə ona tabe olmur.
Con Mott
1946-cı ildə Nobel sülh mükafatını,dünyanı sülhə təşviq etmək üçün çalışan Beynəlxalq Protestant Xristian Tələbə təşkilatlarının qurulması və gücləndirilməsindəki işinə görə aldı. Mükafatı Emili Qrin Bolç ilə bölüşdü. 1895-1920-ci illərdə Mott Dünya Tələbə Xristian Federasiyasının baş katibi oldu. 1948-ci ildə Ümumdünya Kilsələr Şurasının yaradılmasında yaxından iştirak edən bu qurum onu ömürlük fəxri prezident seçdi. Ən çox tanınan kitabı,Bu nəsildə dünyanın müjdələnməsi XX əsrin əvvəllərində missioner şüarı oldu.
Mun Qa-yon
Moon Ga-young Alman əsilli Cənubi Koreyalı aktrisadır. O, daha çox "Heartstrings (2011)", "EXO Next Door (2015)", "Tempted (2018)", "Welcome to Waikiki 2 (2019)", "Find Me in your Memory (2020)", "True Beauty (2020-21)" və " Link: Eat, Love, Kill (2022)" seriallarındakı rolları ilə tanınıb.
Con Mott
Həyatı
Mott,25 may 1865-ci ildə Nyu York,Sallivan dairəsinin,Livinqston yaşayış məntəqəsində anadan olmuşdur. Ailəsi 1865-ci ilin sentyabr ayında Ayova ştatının Postvill şəhərinə köçür. Ayova Universitetində,tarix üzrə təhsil alarkən,mükafat qazanan debatçı tələbə idi. 1888-ci ildə,Kornell Universitetinə keçid edərək bakalavr dərəcəsini davam etdirdi. 1886-cı ildə qurulan Xarici Nümayəndələr üçün Tələbə Könüllü Hərəkatının qurucularından biri olan Artur Tappan Pirsondan çox təsirləndi. Mott 1891-ci ildə Leyla Ada Vaytla (1866-1952) evləndi. Onun iki oğul və iki qızı oldu.
1910-cu ildə,müasir protestant missiyaları hərəkatında mühüm bir mərhələ olan və bəzilərinin müasir ümumdünya hərəkatı adlandırdığı 1910-cu il Ümumdünya missionerlər konfransına Amerikalı metodist,layman (kilsənin təyin olunmamış üzvü) Mott rəhbərlik etdi.
Mott və bir həmkarına 1912-ci ildə işləri ilə maraqlanan Vayt Star Layn şirkətinin rəsmisi tərəfindən Titanikdə pulsuz səyahət təklif edildi,lakin onlar bundan imtina etdilər və daha sadə gəmi olan Lapland ilə səyahətə çıxdılar. Hovard Hofkinsin xatirələrinə görə,Nyu-Yorkdakı xəbərləri eşidəndə,iki insan bir-birinə baxaraq dedi: "Rəbbim bizim üçün daha çox iş görməlidir".
Avropanı gəzdikdən,ekumenizmi təbliğ etdikdən sonra Mott,1912-ci ilin oktyabrından 1913-cü ilin mayına qədər Seylon,Hindistan,Birma,Malaya,Çin,Koreya və Yaponiyada olmaqla bir sıra 18 regional və milli konfransların keçirildiyi Asiyaya getdi.
Rusiya inqilabından sonra Rus Pravoslav kilsəsi və Baş yepiskop Tixon ilə əlaqələri qorumaq üçün III Robert Hallovell Qardiner ilə də çalışdı.
1920-dən 1928-ci ilə qədər Mott Dünya Tələbə Xristian Federasiyasının (WSCF) sədri vəzifəsini icra etdi. Həm missioner,həm ekumenizt olaraq ,həm də sülh üçün göstərdiyi səylərinə görə bəzi tarixçilər onu "dövrünün ən çox səyahət edən və dünyaya güvənən xristian lideri" hesab edirlər.
İrsi
Con Reley Mottun sənədləri Yel İlahiyyat Məktəbi kitabxanasında saxlanılır.
Xatirəsi
Mott,3 oktyabrda Yepiskop kilsəsinin (ABŞ) ayin təqvimində bayram günü mükafatlandırıldı.
Ayova,Postvill şəhərindəki Postvill İcması məktəbi bölgəsi onun adını daşıyır.
Xarici keçidlər
Dünya Tələbə Xristian Federasiyası
Mun Qa-yon
İlk İllər
Mun Qa-yon Almaniyanın Karlsrue şəhərində dünyaya gəlib. Valideynləri Cənubi Koreyalıdır. Onun 10 yaşı olanda ailəsi Cənubi Koreyaya köçüb.
Karyera
Mun aktyorluq karyerasına 2006-cı ildə uşaq aktrisa kimi başlayıb, həm filmdə, həm də televiziyada çəkilib.
2014-cü ildə yeniyetmə Qa-yon Mnet kabel kanalında yayımlanan dörd epizodlu sirr/romantik dram olan "Mimi"də baş qəhrəman kimi ilk rolunu oynadı.
2015-ci ilin aprelində Qa-yon, Naver TV Cast-də yayımlanan "EXO Next Door" adlı internet dramında qadın qəhrəmanı canlandırdı. Daha sonra " Don't Dare to Dream " və " Live Up to Your Name" seriallarında ikinci plan rollarını oynadı.
2017-ci ildə o, "Waltzing Alone" adlı xüsusi dram filmində rol aldı.
2018-ci ildə o, 18-ci əsr fransız romanı "Les Liaisons dangereuses" əsasında çəkilmiş "Tempted" adlı romantik dramda rol alıb. Onun performansı MBC Drama Mükafatlarında bazar ertəsi-çərşənbə axşamı dramı üzrə Ən Yaxşı Aktrisa kimi Mükəmməllik Mükafatını qazandı.
2019-cu ildə Qa-yon "Walcome to Waikiki 2" komediya televiziya serialının əsas heyətindən biri kimi çəkildi.
2020-ci ildə Qa-yon "Find Me in your Memory" adlı romantik televiziya serialında qadın baş rolda çəkildi. O, həmçinin 2020-ci ilin dekabrında yayımlanan tvN serialı "True Beauty"də qadın baş rolda Lim Cu-qyon rolunu oynayıb.
2022-ci ildə o, tvN-də "Link: Eat, Love, Kill" fantaziya-melodramında rol alıb.
Ecazkar qadın
DC Rebirth
"Year One" hekayə xətti Diananın mənşə hekayəsi və Femiskirada həyatından bəhs edir. İdillik həyat yaşayan Dayana xarici dünyaya maraq göstərir və onun Cənnət adasından kənar həyatla ilk əlaqəsi qəza nəticəsində adaya düşmüş zabit Stiv Trevor vasitəsiylə baş tutur. ABŞ-yə gələn Dayana burada Etta Kendi və Barbara Enn Minerva ilə tanış olur. Həbsdə olarkən tanrılar heyvan cildində onu ziyarət edərək gec və bacarıqlar bəxş edirlər. O, öyrənir ki, müharibə tanrısı Ares insanlığı məhv etməyə çalışır. Ona arşı mübarizə aparan Dayana ən böyük qəhrəmanlardan birinə çevrilir və Ecazkar qadın adını götürür.
"Lies" hekayə xətti parallel inkişaf edərək Dayananın axtarışlarını təsvir edir. Olimp dağına qayıtmaq imkanını itirən Dayana kömək tapmaq üçün Barbara Enn Minerva və Çitanı izləyir. Çita ona kömək etməyə razılaşır, əvəzində isə Dayanadan tanrı Urzkartaqanı öldürməyə Minervanın cadusunu sona yetirməyə köməklik etməyi xahiş edir. İnsan cildinə qayıdan Minerva Ecazkar qadına Femiskiraya qayıtmağa kömək etməyə söz verir. Sonda Minerva başa düşür ki, Femiskira fiziki məkan olmayıb hisslərin ifadəsidir, buna görə də Ecazkar qadın və Stiv adanın axtarışı üçün yola düşürlər. Onların səfəri uğurlu olur və Ecazkar qadın anası, həmçinin amazonlarla görüşür, buna baxmayaraq Stiv narahatlıq hiss edir. Ecazkar qadın Həqiqət qamçısının köməkliyi ilə öyrənir ki, onun bütün xatirələri və Femiskiraya qayıtması yalan imiş və Stivlə adanı ilk dəfə tərk etdikdən sonra bir daha ora qayıda bilməmişdir. Bunları öyrənən Dayananın vəziyyəti ağırlaşır və Stiv onu psixiatriya xəstəxanasına yerləşdirir. Daha sonra səhv etməsi ilə bağlı reallığı qəbul edən Dayana xəstəxanadan çıxa bilir.
Xüsusiyyətləri
Marstonun xətti zamanı Dayana Prins Ecazkar qadının qarşılaşdığı tibb bacısının adı idi. Tibb bacısı Cənubi Amerikaya göndərilmiş həyat yoldaşını görmək istəyirdi, lakin buna maddi imkanı çatmırdı. Stivə qulluq etmək üçün (Dayana Prinsin çalışdığı hərbi hospitalda müalicə olunurdu) gizli identikliyə ehtiyacı olan Ecazkar qadın, xarici görünüşcə oxşarı olan Dayanaya həyat yoldaşının yanına getmək üçün pul verir və onun adını özünə ləqəb götürür. O, hərbi tibb bacısı kimi işləməyə başlayır və daha sonra Hava Qüvvələri katibəsi olur.